2017. július 5-én az Atalantához írt alá 5,5 millió euró ellenében. Első idényében 11 gólt szerzett és 8 gólpasszal vette ki a részét, amivel nagyban segítette csapata hetedik hely megszerzését a bajnokságban. A 2018–19-es szezonban bronzérmet szerzett csapatával a bajnokságban, 12-szer volt eredményes és csapattársával, Duván Zapatához hasonlóan bekerült a Serie A 2018–2019-es álomcsapatába. 2020. január 25-én a Torino ellen 7–0-ra megnyert mérkőzésen mesterhármast szerzett, ebből az egyik gólját a felezővonal előteréből, szabadrúgásból szerezte. Március 10-én a spanyol Valencia CF elleni bajnokok ligája mérkőzésen 4 gólt szerzett.